বাংলাদেশ-পাকিস্তান সেনার ‘দহরম-মহরম’ নিয়ে কী বলল নয়াদিল্লি?

নয়াদিল্লি: বাংলাদেশে (Bangladesh) সেনাবাহিনীর শীর্ষকর্তা এবং গুপ্তচর সংস্থা আইএসআই-এর (ISI) এজেন্ট পাঠিয়েছে পাকিস্তান (Pakistan)। বিষয়টি গোচরে রয়েছে ভারতের (India) এবং অত্যন্ত গুরুত্বের সঙ্গে পরিস্থিতির উপর নজর রাখা হয়েছে। শুক্রবার রাতে নয়াদিল্লি (New Delhi), জানাল দরকার পড়লেই প্রয়োজনীয় পদক্ষেপ গ্রহণ করা হবে।

বৈদেশিক বিষয়ক মন্ত্রকের মুখপাত্র রণধীর জয়সওয়াল (Randhir Jaiswal) সাপ্তাহিক সাংবাদিক বৈঠকে বলেন, “দেশের আশেপাশে এবং এই অঞ্চলে সমস্ত কার্যকলাপের উপর আমরা নজর রাখছি। নজর রয়েছে জাতীয় নিরাপত্তাকে বিঘ্নিত করতে পারে এমন বিষয়ের উপর এবং সরকার সময়মতো দরকারি পদক্ষেপ নেবে।”

আরও পড়ুন: ২৬ জানুয়ারি প্রজাতন্ত্র দিবস, কেন এই দিনটিকেই বেছে নেওয়া হয়েছিল, জানুন ইতিহাস

শেখ হাসিনা (Sheikh Hasina) সরকারে পতন এবং মহম্মদ ইউনুসের (Muhammad Yunus) অন্তর্বর্তী সরকারের পত্তনের পর থেকে পাকিস্তানের সঙ্গে বাংলাদেশের সম্পর্কে মিষ্টাত্ব বেড়েছে অনেকটাই। অন্যদিকে ঢাকা-নয়াদিল্লির মধ্যে সম্পর্কে এসেছে তিক্ততা। তার মধ্যেই দুইপাশের দুই পড়শি দেশের সেনাবাহিনীর শীর্ষ আধিকারিকদের এই ‘দহরম-মহরম’ অত্যন্ত তাৎপর্যপূর্ণ।

মেজর জেনারেল শাহিদ আমির আফসরের নেতৃত্বে আইএসআইয়ের এক উচ্চ পর্যায়ের দল তিনদিনের সফরে ঢাকায় গিয়েছিল। সেই সফর শেষ হল শুক্রবার। তার আগে বাংলাদেশের সেনাপ্রধানদের দল ইসলামাবাদে সফর গিয়েছিল।

নিরাপত্তার দিক খতিয়ে না দেখে যে কোনও পাক নাগরিককে ভিসা দেওয়ার ঘোষণা করেছে বাংলাদেশ, যা নিয়ে ভ্রু কুঁচকেছে ভারতের। বিশেষজ্ঞ মহল সতর্ক করেছে, এর ফলে ওপার বাংলায় নাশকতামূলক কাজকর্মের বীজ বপন অনেক সহজে হবে। এখনও পর্যন্ত ‘নতুন’ বাংলাদেশের পাশে আছে ভারত সরকার, কিন্তু একই সঙ্গে নজর রাখা হচ্ছে সবকিছুর উপর।

দেখুন অন্য খবর: