হানি ট্র্যাপের ফাঁদে সেনার তথ্য পাচার, জয়শলমীরে ধৃত পাক চর

ওয়েবডেস্ক-  আইএসআই-এর (ISI) হয়ে গুপ্তচর বৃত্তির (Pakistani Spy) অভিযোগে রাজস্থানের (Rajasthan) এক ব্যক্তিকে গ্রেফতার করা হয়েছে। ধৃতের নাম মঙ্গত সিং (Mangat Singh)। আলওয়ারের বাসিন্দা। অপারেশন সিঁদুরের সময় থেকে তার উপর নজর রাখা হচ্ছিল। অবশেষে শুক্রবার তাকে গ্রেফতার করা হয়।

জানা গেছে, সোশ্যাল মিডিয়ার মাধ্যমে হানি ট্র্যাপের (Honey Trap) ফাঁদে পা দেয় মঙ্গত সিং। পাকিস্তানের ওই মহিলার নাম ঈশা শর্মা। তার পাতা ফাঁদে পা দিয়ে প্রেমে হাবুডুবু খায় মঙ্গত। এই ইশাই মঙ্গতকে প্রেমের জালে ফাঁসিয়ে তার কাছ থেকে নিয়মিত ভাবে সীমান্তের সমস্ত তথ্য আদায় করে পাকিস্তানে পাঠাত। মঙ্গতের কাছ থেকে একাধিক মোবাইল ও ইলেক্ট্রোনিক ডিভাইস উদ্ধার হয়েছে।

বর্তমানে ধৃতকে জেরা করে আইএসআই নেটওয়ার্কের ডালপালা আর কতদূর ছড়িয়েছে তা খুঁজে দেখছেন তদন্তকারী আধিকারিকেরা। মঙ্গতের প্রায় দুবছর ধরে পাকি হ্যান্ডলারদের সঙ্গে যোগাযোগ ছিল। রাজস্থান পুলিশের গোয়েন্দা সংস্থা জানিয়েছে, মঙ্গত আলওয়ার সেনা ক্যান্টনমেন্ট ও তার আশেপাশের এলাকার ছবি ও সামরিক তথ্য নিয়মিত তুলে দিত পাকিস্তানি গুপ্তচরদের হাতে। অপারেশন সিঁদুরের (Operation Sindoor) সময় থেকেই গোয়েন্দাদের নজরে মঙ্গত। বেশ কিছু তথ্য হাতে পাওয়ার পরে অভিযান শুরু করে রাজস্থান পুলিশ।

ডিআইজি (ইন্টেলিজেন্স) রাজেশ মীল বলেন, গ্রেফতারের আগে পর্যন্ত পাকিস্তানি হ্যান্ডলারদের তথ্য পাঠিয়েছে অভিযুক্ত। দুটো পাকিস্তানি নাম্বারে নিয়মিত ফোন করত। মোটা টাকার বিনিময়ে সে এই সমস্ত তথ্য পাচার করত। কিভাবে করত সমস্ত কাজ, তার লেনদেনের উৎস খুঁজে দেখা হচ্ছে।

আরও পড়ুন- পিকে-র সঙ্গে বৈঠকে পবনপত্নী! ভোটমুখী বিহারে নয়া সমীকরণ?

জয়পুরের সেন্ট্রাল ইন্টারোগেশন সেন্টারে রাখা হয়েছে মঙ্গতকে। তাকে জিজ্ঞাসাবাদ করা হচ্ছে।

উল্লেখ্য, এর আগে গত বছরের ১০ অক্টোবর পাক চরবৃত্তির অভিযোগে জয়শলমীর থেকে মহেন্দ্র প্রসাদকে গ্রেফতার করা হয়।

এর আগে ৩২ বছর বয়সী মহেন্দ্র প্রসাদ নামে এক পাক চরকে গ্রেফতার করা হয়। যে চুক্তিভিত্তিক ম্যানেজার হিসেবে কর্মরত ছিলেন প্রতিরক্ষা গবেষণা ও উন্নয়ন সংস্থা (ডিআরডিও)-র গেস্ট হাউসে। অভিযোগ, পাকিস্তানের গোয়েন্দা সংস্থা আইএসআই-এর সঙ্গে দীর্ঘদিন ধরে যোগাযোগ ছিল তাঁর। ভারতের প্রতিরক্ষা মন্ত্রকের সংবেদনশীল ও গোপন তথ্য পাকিস্তানের হাতে তুলে দিত সে। গত সপ্তাহে জয়শলমীর থেকে হানিফ খান নামে  এক পাক চরকে গ্রেফতার করা হয়।

দেখুন আরও খবর-