আরও বড় নাশকতার ছক! দিল্লি পুলিশের জালে ৩ সন্দেহভাজন

ওয়েবডেস্ক- দিল্লি বিস্ফোরণ (Delhi Blast) কাণ্ডের পর থেকেই গোটা দেশ কড়া নজরদারিতে বন্দি। এবার ফের তিন সন্দেহভাজন জঙ্গিকে পাকরাও করল দিল্লি পুলিশ (Delhi Police)। ধৃত তিনজনই পাক গুপ্তচর সংস্থা আইএসআইয়ের (ISI) সক্রিয় সদস্য বলে খবর। তিনজনের সঙ্গেই আইএসআইয়ের সঙ্গে যুক্ত শাহজাদ ভাট্টির যোগাযোগ ছিল বলে খবর। তিনজনকে জিজ্ঞাসাবাদ করছে পুলিশ। তাদের উদ্দেশ্য কী ছিল? নাশকতা? খতিয়ে দেখছে পুলিশ। দিল্লি

বিস্ফোরণের পর থেকেই সতর্ক দেশের নিরাপত্তা এজেন্সিগুলি। গোপন সূত্রে খবর পেয়ে দিল্লি পুলিশের স্পেশাল সেল দেশের বিভিন্ন জায়গায় তল্লাশি চালাচ্ছে। এর পরেই তিনজন সন্দেহভাজনকে গ্রেফতার করে।

অপর দিকে দিল্লি কাণ্ডে ফরিদাবাদের আল ফালহা বিশ্ববিদ্যালয়ই (Faridabad Al Falha University) ছিল সন্ত্রাসীদের ঘাঁটি। মানুষের চোখে ধুলো দিয়ে তারা নাশকতার ছক কষেছে। এর পরই দিল্লির বেসরকারি হাসপাতালগুলি এখন পুলিশের আতসকাচের তলায়। ফরিদাবাদের ‘ডক্টর মডিউল’-এর খোঁজে তত্ত্বতালাশ শুরু করল দিল্লি পুলিশ।

আরও পড়ুন- সীমান্তে নিরাপত্তা জোরদার করছে ভারত! তৈরি হল নতুন ঘাঁটি

ইতিমধ্যেই হাসপাতালগুলিকে নোটিস পুলিশ। সেখানের তাদের সংস্থার কর্মরত ডাক্তাদের মধ্যে কারা পাকিস্তান, বাংলাদেশ, সংযুক্ত আরব আমিরশাহি ও চীন থেকে ডাক্তারি শিক্ষা নিয়েছেন তা জানতে চাওয়া হয়েছে। দ্রুত হাসপাতালগুলিকে তথ্য জমা দেওয়ার নির্দেশ দেওয়া হয়েছে। তাঁদের নাম এবং শিক্ষাগত যোগ্যতার সমস্ত সুনির্দিষ্ট বিবরণ সহ তথ্য জমা দিতে হবে।

দেখুন আরও খবর-

The post আরও বড় নাশকতার ছক! দিল্লি পুলিশের জালে ৩ সন্দেহভাজন first appeared on KolkataTV.