ভারতে সন্ত্রাসের জাল ছড়ানোর অভিযোগে গ্রেফতার ২

ওয়েব ডেস্ক : দেশে সন্ত্রাসের জাল ছড়াচ্ছে আইএসআই (ISI) জঙ্গি! তদন্তে নেমে দুই অভিযুক্তকে গ্রেফতার করল তদন্তকারীরা। জানা যাচ্ছে, অভিযুক্তদের একজনকে গ্রেফতার করা হয়েছে দিল্লি (Delhi) থেকে। আর অন্যজনকে গ্রেফতার করা হয়েছে ঝাড়খণ্ডের রাঁচি (Ranchi) থেকে। সূত্রের খবর, অভিযুক্তদের কাছ থেকে উদ্ধার হয়েছে আরও বেশ কিছু গুরুত্বপূর্ণ নথি। এর পাশাপাশি দেশের বিভিন্ন জায়গায় তল্লাশি চালিয়ে আটক করা হয়েছে মোট ৬ জনকে।

পুলিশ সূত্রে খবর, অভিযুক্তদের নাম দানিশ ও আফতাব। অনেক দিন ধরে এক পুরনো মামলায় দানিশকে খুঁজছিল দিল্লি পুলিশ (Delhi Police)। তার বিরুদ্ধে সন্দেহজনক কার্যকলাপের অভিযোগ উঠেছিল। এর পরেই তদন্তে নামে ঝাড়খণ্ডের এটিএস (ATS) ও দিল্লি পুলিশের স্পেশাল সেল। তার পরেই রাঁচি থেকে গ্রেফতার করা হয় দানিশকে। আর দিল্লি থেকে গ্রেফতার করা হয় আফতাবকে। জানা যাচ্ছে, তদন্তকারীরা অভিযুক্তদের সন্ত্রাসবাদী সংগঠনের সঙ্গে যোগ থাকার স্পষ্ট প্রমাণ পেয়েছে।

আরও খবর : নেপালে থাকা ভারতীয়দের জন্য বিশেষ অ্যাডভাইজারি জারি বিদেশ মন্ত্রকের

তবে শুধু ঝাড়খণ্ড ও দিল্লি নয়। আরও ৪ জায়গায় এই অভিযান চালানো হচ্ছে। এখনও পর্যন্ত সন্ত্রাসবাদী কার্যকলাপে যুক্ত থাকার অভিযোগে এখনও পর্যন্ত মোট ৬ জন সন্দেহভাজনকে আটক করেছেন তদন্তকারীরা । ভারতে কী পরিকল্পনা করছে সন্ত্রাসবাদীরা? তা ধৃতদের জিজ্ঞাসাবাদ করে জানার চেষ্টা চালাচ্ছে পুলিশ। জানা যাচ্ছে, দেশের বিভিন্ন রাজ্যে আইএসআই (ISI)-এর তৎপরতা পুলিশের নজরে এসেছে। তার পরেই সেই সন্দেহভাজকদের গ্রেফতার করতে মাঠে নেমেছে পুলিশ।

প্রসঙ্গত, ইরাক ও সিরিয়া থেকে মুছে গিয়েছে ইসলামিক স্টেট (Islamic State)। কিন্তু তারা এবার এশিয়ার নানা দেশে তাদের সংগঠনের চেষ্টা চালাচ্ছে। ভারতে কেরল-সহ আরও বেশ কিছু রাজ্যে এই সংগঠনের তৎপরতা নজরে এসেছে। এর মাঝেই বেশ কিছুজনকে গ্রেফতার করল পুলিশ।

দেখুন অন্য খবর :